|  |
| --- |
| *Timski pristop pri spodbujanju sodelovalnega učenja in vrstniške učne pomoči* *ŠIPK projekt, Univerza v Ljubljani, Pedagoška fakulteta* |
| **RONJA IN BIRK GRESTA NA TRIGLAV** |
| **Ciljna skupina:** učenci4. razreda |
| **Cilji aktivnosti:** Učenci:* ob pisanju nadaljevanja zgodbe razvijajo zmožnost doživljanja, razumevanja in vrednotenja književne osebe.
* ob tvorjenju novega domišljijskega sveta s podobnim dogajalnim prostorom in časom, pri čemer izhajajo iz svojega znanja in izkušenj, razvijajo zmožnost doživljanja in razumevanja književnega prostora in časa.
* urijo sodelovalne spretnosti.
* razvijajo odgovornost drug do drugega.
 |
| **Pripomočki:** računalnik ali list papirja |
| **Navodilo/utemeljitev za učitelje:** Naloga je sestavljena na ravni sinteze po Bloomovi taksonomiji in zajema sklop poustvarjanja ob književnem delu. Naloga je primerna za reševanje, ko so se učenci že spoznali s književnim delom in so ga v šoli že obravnavali. Učenec pri tem razvija zmožnost doživljanja, razumevanja in vrednotenja književne osebe, razumevanje književnega prostora in časa. Ob pisanju zgodbe skupaj s sošolci razvija sodelovalne spretnosti in se uri v odgovornosti do drugega. |
| **Navodilo/utemeljitev za starše:** Aktivnost Ronja in Birk gresta na Triglav je sodelovalna aktivnost, v kateri bodo učenci skupaj sestavili zgodbo o junakih iz literarnega dela Ronja, razbojniška hči, ki so jo že obravnavali. Pri pisanju bodo razvijali domišljijo in jezikovne spretnosti, ob tem pa se bodo urili v sodelovalnih spretnosti in v odgovornosti do drugih sošolcev. |
| **Navodilo za učence***:* Skupaj s štirimi sošolci (lahko si jih izbereš sam ali pa jih določi učiteljica) napišite zgodbo z naslovom: **Ronja in Birk gresta na Triglav**. Vaša naloga je, da se med seboj dogovorite, kdo bo zgodbo začel pisati prvi, kdo drugi, tretji in kdo zadnji. Zgodbo pišite na računalnik, da si jo boste lahko poslali po elektronski pošti. Če želite, pa lahko zgodbo napišete tudi na papir in drug drugemu pošiljate po navadni pošti. Tisti, ki začne s pisanjem prvi, napiše prvi del zgodbe, nato pa besedilo pošlje naslednjemu, ta pa nadaljuje s pisanjem. Tako naj poteka pisanje in pošiljanje zgodbe vse do zadnjega v skupini, ki zgodbo zaključi. Tisti, ki zgodbo konča, jo pošlje še ostalim članom. Zgodbo preberite, nato pa se skupaj pogovorite (lahko po telefonu, prek računalnika), kako ste doživeli takšno pisanje, ali vam je zgodba všeč, kaj bi spremenili … Če želite, lahko končano zgodbo pošljete tudi preostalim sošolcem.V nadaljevanju si lahko prebereš potek aktivnosti po korakih. |
| **Potek aktivnosti po korakih:**1. Poveži se s štirimi sošolci, s katerimi boste skupaj sestavili zgodbo Ronja in Birk gresta na Triglav.
2. Dogovorite se, v kakšnem vrstnem redu boste pisali zgodbo – kateri bo začel s pisanjem prvi, drugi, tretji in zadnji. Lahko tudi žrebate.
3. Prvi naj v Wordovem dokumentu napiše naslov in začne s pisanjem zgodbe Ronja in Birk gresta na Triglav. Napiši vsaj 10 povedi. Pri pisanju bodite pozorni na to, da najprej napišete naslov in avtorje, nato nadaljujete s pisanjem uvoda, jedra in zaključka. Zgodba naj se smiselno dopolnjuje.
4. Ko zaključiš s svojim delom, Wordov dokument z besedilom po e-pošti pošlji sošolcu, ki je naslednji vrsti.
5. Ko zadnji napiše zgodbo, naj jo pošlje vsem sošolcem v skupini.
6. Vsak od sodelujočih naj prebere zgodbo.
7. Preko Zooma se pokličite in se pogovorite o tem:
* Kako se vam je zdel takšen način poustvarjanja zgodbe?
* Kako ste pri pisanju sodelovali med seboj?
* Ste imeli kaj težav?
* Kako ste jih rešili?
* Kaj vam je bilo pri pisanju najtežje?
* Ste zadovoljni s svojim izdelkom?
 |